
ЧӐВАШ РЕСПУБЛИКИН
САККУНӖ

ЧӐВАШ РЕСПУБЛИКИН 
"АЧАЛЛӐ ҪЕМЬЕСЕНЕ ПАТШАЛӐХ ПУЛӐШӐВӖ 
ПАМАЛЛИ ХУШМА МЕРӐСЕМ ҪИНЧЕН" 
САККУНӖН 8 СТАТЙИНЕ УЛШӐНУ
КӖРТЕССИ ҪИНЧЕН

Чӑваш Республикин Патшалӑх Канашӗ
2025 ҫулхи ака уйӑхӗн 24-мӗшӗнче
йышӑннӑ

1 статья
Чӑваш Республикин "Ачаллӑ ҫемьесене патшалӑх пулӑшӑвӗ памалли хушма мерӑсем ҫинчен" 2012 ҫулхи нарӑс уйӑхӗн 21-мӗшӗнчи 1 №-лӗ саккунӗн (Чӑваш Республикин Патшалӑх Канашӗн ведомоҫӗсем, 2012, 94 №; Чӑваш Республикин Саккунӗсен пуххи, 2014, 3 №; 2015, 12 №; 2016, 11 №; "Республика" хаҫат, 2017, раштав уйӑхӗн 27-мӗшӗ; 2020, ҫу уйӑхӗн 7-мӗшӗ; 2021, нарӑс уйӑхӗн 25-мӗшӗ, раштав уйӑхӗн 2-мӗшӗ; "право21.рф" сеть кӑларӑмӗ, 2022, чӳк уйӑхӗн 22-мӗшӗ, 0000000000000249 №; "Республика" хаҫат, 2023, чӳк уйӑхӗн 8-мӗшӗ; 2024, ака уйӑхӗн 10-мӗшӗ, раштав уйӑхӗн 11-мӗшӗ) 8 статйин 1-мӗш пайне улшӑну кӗртес, унта ҫакӑн пек ҫырса 
4-мӗш пункт хушса хурас:
"4) харпӑр хӑй вӑйӗпе лартакан ҫурт-йӗр строительствин объектне тума, ҫак ӗҫе граждансем строительство подрячӗн килӗшӗвӗ тӑрӑх эскроу счечӗсемпе усӑ курса харпӑр хӑй вӑйӗпе лартакан ҫурт-йӗр строительствин объекчӗсене тӑвакан организацине явӑҫтарса, асӑннӑ укҫа-тенкӗне хӑйсене ҫав тӗллевсем валли кредит договорӗсем (заем договорӗсем) тӑрӑх укҫа-тенкӗ уйӑрса панӑ кредит организацийӗсене укҫасӑр татӑлу мелӗпе куҫарса парса пурнӑҫлаҫҫӗ. Ҫемье капиталӗн укҫи-тенкине (укҫи-тенкин пӗр пайне) эскроу счечӗ ҫине куҫарма пултараҫҫӗ, харпӑр хӑй вӑйӗпе лартакан ҫурт-йӗр строительствин объектне тӑвакан юридически сӑпат е уйрӑм предприниматель ун тӗлӗшпе бенефициар шутланать.".

Ҫак Саккун ӑна официаллӑ йӗркепе пичетлесе кӑларнӑ кунран пуҫласа вӑя кӗрет.

	Чӑваш Республикин
Пуҫлӑхӗ
	
О. Николаев



Шупашкар хули
2025 ҫулхи ака уйӑхӗн 29-мӗшӗ

